Document ID: 32014R0491

KOMISJONI MÄÄRUS (EL) nr 491/2014,
5. mai 2014,
millega muudetakse Euroopa Parlamendi ja nõukogu määruse (EÜ) nr 396/2005 II ja III lisa seoses ametoktradiini-, asoksüstrobiini-, tsükloksüdiimi-, tsüflutriini-, dinotefuraani-, fenbukonasooli-, fenvaleraadi-, fludioksoniili-, fluopüraami-, flutriafooli-, fluksapüroksaadi-, glufosinaatammooniumi-, imidaklopriidi-, indoksakarbi-, MCPA-, metoksüfenosiidi-, pentiopüraadi-, spinetoraami- ja trifloksüstrobiinijääkide piirnormidega teatavates toodetes või nende pinnal
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) ning eriti selle artikli 14 lõike 1 punkti a,
ning arvestades järgmist:
(1)
5. juulil 2013 võttis codex alimentarius’e komisjon (CAC) (2) codex’i pestitsiidijääkide komitee (CCPR) ettepanekul vastu codex’i jääkide piirnormid ametoktradiini, asoksüstrobiini, buprofesiini, karbofuraani, klorotaloniili, tsükloksüdiimi, tsüflutriini, tsüromasiini, diklorofossi, dikofooli, diflubensurooni, dinotefuraani, esfenvaleraadi, etofeenproksi, fenbukonasooli, fenvaleraadi, fludioksoniili, fluopüraami, flutriafooli, fluksapüroksaadi, glufosinaatammooniumi, heksütiasoksi, imidaklopriidi, indoksakarbi, MCPA, metoksüfenosiidi, pentiopüraadi, foraadi, püraklostrobiini, saflufenatsiili, sedaksaani, spinetoraami, spirotetramaadi, sulfoksafloori ja trifloksüstrobiini jaoks.
(2)
Kõnealuste ainete jääkide piirnormid on sätestatud määruses (EÜ) nr 396/2005, välja arvatud dinotefuraani, sedaksaani ja sulfoksafloori jaoks. Kuna dinotefuraan, sedaksaan ja sulfoksafloor ei ole lisatud määruse (EÜ) nr 396/2005 IV lisasse, kohaldatakse nende suhtes artikli 18 lõike 1 punktis b sätestatud vaikimisi väärtust 0,01 mg/kg.
(3)
Kooskõlas WTO sanitaar- ja fütosanitaarmeetmete rakendamise lepinguga tuleks jääkide piirnormid kohandada rahvusvaheliste standarditega, välja arvatud juhul, kui on olemas teaduslik põhjendus säilitada kaitse kõrgem tase, kui on sätestatud rahvusvahelistes standardites.
(4)
Selle kohaselt esitas liit codex’i pestitsiidijääkide komiteele reservatsiooni järgmiste pestitsiidide ja toodete kombinatsioonide jääkide piirnormide kohta: ametoktradiini (kapsasköögiviljad; lehtköögiviljad; talisibul); buprofesiin (tee); klorotaloniil (kõik tooted); tsükloksüdiim (kapsasköögiviljad; munad); tsüromasiin (kõik tooted); diklorofoss (munad; kodulinnud (söödav rups, rasv, liha); riis; nisu); dikofool (tee); diflubensuroon (kõik tooted); dinotefuraan (ristõielised köögiviljad; viliköögiviljad; lehtköögiviljad välja arvatud ürt-allikkress); fenvaleraat (hiina spargelkapsas); fluksapüroksaad (luuviljad); glufosinaatammoonium (valitud troopilised ja subtroopilised puuviljad; sõstrad; kartulid; luuviljad); heksütiasoks (kõik tooted); imidaklopriid (seller); metoksüfenosiid (kõrvitsalised); pentiopüraad (õisik-ristõielised; luuviljad); lehtköögiviljad; foraat (kõik tooted); saflufenatsiil (kõik tooted); spinetoraam (seller; spinat ja kapsasköögiviljad) ja sulfoksafloor (kõik tooted).
(5)
Seetõttu tuleks ametoktradiini, asoksüstrobiini, tsükloksüdiimi, tsüflutriini, dinotefuraani, fenbukonasooli, fenvaleraadi, fludioksoniili, fluopüraami, flutriafooli, fluksapüroksaadi, glufosinaatammooniumi, imidaklopriidi, indoksakarbi, MCPA, metoksüfenosiidi, pentiopüraadi, spinetoraami ja trifloksüstrobiini codex’i jääkide piirnormid lisada määrusesse (EÜ) nr 396/2005 jääkide piirnormidena, välja arvatud juhul, kui neid kohaldatakse selliste toodete suhtes, mida ei ole nimetatud kõnealuse määruse I lisas, või juhul, kui need on kehtivatest jääkide piirnormidest madalamad. Asjaomased codex’i jääkide piirnormid on liidu tarbijatele ohutud (3).
(6)
Fenvaleraadi- ja fludioksoniilijääkide piirnormid on mitme kauba jaoks sätestatud komisjoni määrusega (EL) nr 79/2014 (4). Kuna seda määrust kohaldatakse alates 19. augustist 2014, siis on asjakohane, et käesolevas määruses sätestatud fenvaleraadi- ja fludioksoniilijääkide piirnorme kohaldatakse alates samast kuupäevast.
(7)
Seepärast tuleks määrust (EÜ) nr 396/2005 vastavalt muuta.
(8)
Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 396/2005 II ja III lisa muudetakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Mangodes koodnumbriga 0163030 esinevate fenvaleraadi- ja fludioksoniilijääkide piirnormide puhul kohaldatakse määrust alates 19. augustist 2014.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. mai 2014

Labels: 0
3
17
6